הרוח העולה

הרוח העולה (ביפנית: 風立ちぬ) הוא דרמה היסטורית בסגנון אנימה. הסרט נכתב ובוים על ידי הייאו מיאזאקי, הופק על ידי סטודיו ג'יבלי, ויצא במקור לאקרנים בשנת 2013. הסרט מבוסס על סדרת מאנגה באותו השם אותו יצר גם הייאו מיאזאקי.

הרוח עולה הוא סרט ביוגרפי בדיוני על חייו של מהנדס האווירונאוטיקה היפני הנודע ג'ירו הוריקושי שהיה המתכנן הראשי של רבים ממטוסי התקיפה ששימשו את יפן במהלך מלחמת העולם השנייה.

מאז עלה הסרט לאקרנים ביפן הוא הפך לשובר קופות ולסרט המרוויח ביותר ביפן בתעשיית האנימה ב-2013. הסרט זכה במספר רב של פרסים בהם פרס האקדמיה היפנית לקולנוע בקטגוריית סרט האנימציה הטוב ביותר של השנה, פרס אנני לתסריט הטוב ביותר והיה מועמד לפרס אוסקר לסרט המונפש הטוב ביותר ולפרס גלובוס הזהב לסרט הזר הטוב ביותר.

 תקציר העלילה 
בשנת 1916 ג'ירו הוריקושי הצעיר משתוקק להיות טייס, אך בשל קוצר ראייה אינו מסוגל לעשות זאת. באחד הלילות מופיע בחלומו של הוריקושי הצעיר מהנדס האווירונאוטיקה האיטלקי ג'ובאני בטיסטה קפרוני  אשר מספר לו שגם הוא אף פעם לא טס במטוס בחייו, ושמוטב לבנות מטוסים מאשר לטוס בהם.

שבע שנים לאחר סיום מלחמת העולם הראשונה הוריקושי נוסע ברכבת ללימודי הנדסת אווירונאוטיקה באוניברסיטה הקיסרית של טוקיו ופוגש ברכבת את הנערה הצעירה נאהוקו סאטומי שנוסעת ברכבת יחד עם המשרתת שלה. במהלך הנסיעה מתרחשת רעידת האדמה הגדולה בקאנטו, ובעקבות כך רגלה של המשרתת של נאהוקו נשברת וג'ירו מסייע לנאהוקו לשאת אותה לבית משפחתה של נאהוקו.

בשנת 1925, ג'ירו מסיים את לימודיו יחד עם חברו קירו הונג'ו ושניהם מועסקים בעקבות כך ביצרנית המטוסים מיצובישי בה הם לוקחים חלק בעיצוב מטוס הקרב מיצובישי 1MF9 עבור הצבא היפני הקיסרי. במהלך טיסת הניסוי המטוס מתפרק באוויר ובעקבות כך המשך פיתוח המטוס מבוטל. בעקבות כך בשנת 1929 ג'ירו נשלח עם הונג'ו לרפובליקת ויימאר במטרה לבצע מחקר טכני ולקבל רישיון לייצור מטוס ה-Junkers G.38 . בלילה מהנדס האווירונאוטיקה האיטלקי ג'ובאני בטיסטה קפרוני מופיע שוב בחלומו של ג'ירו והוא אומר לו שהעולם יהיה טוב יותר בזכות מטוסים, אפילו אם האנושות עלולה להשתמש בהם למטרות איומות.

בתחילת 1932 ג'ירו הופך למעצב ראשי בתחרות מטוסי קרב בחסות הצי הקיסרי היפני, אך העיצוב שלו, למטוס מיצובישי 1MF10, לא עובר את טיסת הניסוי שהתקיימה ב-1933 ובעקבות כך גם המשך הפיתוח של המטוס הזה בוטל. בעקבות כך ג'ירו לוקח חופשה באתר נופש בקרויזאווה ושם הוא פוגש שוב את נאהוקו. התייר הגרמני הנס קסטורפ ששוהה גם הוא באתר הנופש והתנגד למשטר הנאצי, אומר לג'ירו, אשר מתכוון שביקר בעיר הגרמנית דסאו, שהמהנדס הגרמני הוגו יונקרס הסתבך משום שהתנגד הנאציזם ושגרמניה צפויה שוב לצאת למלחמה וכי הוא סבור שיש לעצור את הנאצים.

בהמשך ג'ירו פוגש את אביה של נאהוקו, מיידע אותו שבכוונתו להינשא לנאהוקו, והוא מבקש את ברכתו. אביה של נאהוקו מסכים ובעקבות כך השניים מתארסים. עם זאת, נאהוקו החולה  בשחפת מבקשת לדחות את החתונה עד החלמתה. בהמשך ג'ירו פוגש שוב את קסטורפ אשר מנסה להימלט מהמשטרה החשאית היפנית שמנסה לעצור אותו. ג'ירו הופך גם הוא מבוקש משום שהוא היה בקשר עם קסטורפ, ונאלץ למוצא מחבוא בביתו של הבוס שלו בזמן שהוא עובד על מטוסי קרב חדשים עבור הצי הקיסרי היפני. נאהוקו מנסה בינתיים להחלים מדימום בריאות בסנטוריום בהרים, אך מתקשה לשאת את המחשבה שהיא לא יכולה להיות בהווה יחד עם ג'ירו או להינשא לו. קאיו, אחותו הרופאה של ג'ירו, מזהירה אותו שנאהוקו צפויה כנראה למות משום ששחפת היא מחלה חשוכת מרפא. למרות הידרדרותה הבריאותית של נאהוקו, מספיקים היא וג'ירו לבלות תקופה ממושכת ביחד.

ג'ירו יוצא בהמשך לטיסת הניסוי של מטוס האב-טיפוס החדש מיצובישי A5M. בידיעה שהיא תמות בקרוב, נאהוקו חוזרת לסנטוריום בהרים, ומשאירה אחריה מכתבי פרידה לג'ירו, למשפחתה ולחבריה. באתר בו נערכת טיסת הניסוי של המטוס משב רוח מסיח את דעתו של ג'ירו מהטיסה המוצלחת, אשר מרמזת על כך שנאהוקו נפטרה. ב-1945, לאחר כניעת האימפריה היפנית במלחמת העולם השנייה ג'ירו חולם בלילה חלום נוסף בו מופיע קפרוני, והוא מביע בפני קפרוני צער על כך שהמטוס שעיצב שימש לצורכי מלחמה. קפרוני מנחם אותו, ואומר שחלומו של ג'ירו לבנות כלי טיס יפהפיים בכל זאת התגשם. נאהוקו מופיעה גם היא בחלומו ומעודדת אותו לחיות את חייו במלואם.

 הפקה 
הסרט מבוסס על מאנגה עם עלילה זהה שכתב וצייר הייאו מיאזאקי בירחון יפני בשם Model Graphix במהלך 2009. הסרט נכתב ובוים על ידי מיאזאקי, שמוכר בזכות הסרטים המסע המופלא והשכן הקסום שלי טוטורו אותם ביים וכתב גם כן. מיאזאקי עבד על הסרט במשך חמש שנים. מיאזאקי הודיע כי הוא מתכוון לפרוש לאחר יציאת הסרט במלוא חמישים שנות יצירה, אך מאז חזר בו ויוציא סרט חדש בשנת 2023.

 הפצה 
הסרט הופץ לראשונה ביפן ב-20 ביולי 2013 במקביל לסרט סיפור הנסיכה קגיה של איסאו טקהאטה שהופק גם הוא על ידי סטודיו ג'יבלי. בשנת 1998 מיאזאקי וטקהאטה הוציאו במקביל את הסרטים קבר הגחליליות (איסאו טקהאטה) והשכן הקסום שלי טוטורו (הייאו מיאזאקי) ושניהם נפגעו בקופות, לכן בסוף הוסכם שתאריך יציאת סרטו של טקהאטה תדחה ל-23 בנובמבר 2013.

ברחבי יפן והמזרח הרחוק הסרט הופץ על ידי טוהו, בארצות הברית Touchstone Pictures וחברת וולט דיסני הפיצו את הסרט במהדורה מוגבלת החל מה-21 בפברואר 2013. בישראל, הסרט יצא ב-24 ביולי 2014.

 דמויות ומדבבים 
 טבלת דמויות ומדבבים דמות מדבב בשפה היפנית מדבב בשפה האנגלית מדבב בשפה העבריתג'ירו הוריקושיהידאקי אנוג'וזף גורדון-לוויטדניאל מגוןנאוקו סאטומימיורי טקימותואמילי בלאנטליאנה עיוןקירו הונג'והידטושי נישיג'ימהג'ון קרסינסקייהונתן מגוןקורוקאווהמאסהיקו נישימארהמרטין שורטסער בדישיקסטורפמיורי קזמהויליאם ה' מייסיאלי לולאיאמא של ג'ירוקייקו טאקשיטהאורנה כץקאיו הוריקושימיראי ידהמיי וויטמןרום מילשטייןהאטורייוני קנימארהמנדי פטינקיןעמי מנדלמןגברת קורוקאווהשינובא אוטקהג'ניפר גרייאורנה כץקאטאימה דארן כריססון אלייג'ה וודג'ובאני בטיסטה קפרוני נומורה מנסאיסטנלי טוצ'י

 ביקורת 
הסרט קיבל ביקורות חיוביות רבות באופן כללי. אתר Rotten Tomatoes נתן לסרט 88% המבוסס על 156 חוות דעת עם ציון ממוצע של 7.9/10, קונצנזוס האתר כתב כי "אף על פי שהוא מציג את סטודיו ג'יבלי בצורה רעה, עדיין רואים סרט נפלא של הייאו מיאזאקי". באתר Metacritic הסרט קיבל ציון של 84 מתוך 100 המבוסס על 12 חוות דעת. העיתון The Japan Times נתן לסרט שלושה כוכבים מתוך חמישה וכתב "אז זה נכון ש'הרוח העולה' זה סרט סוחט דמעות מיושן, אך זו גם חגיגה ויזואלית יוצאת דופן של יפן לפני המלחמה". בעיתון The Asia-Pacific Journal כתב מתיו פני "מיאזאקי מציע בסרט הזה את התשובה של הוריקושי להצליח להגשים את חזון עיצוביו. זה הסרט השאפתני ביותר של מיאזאקי עד כה וגם היפה ביותר שלו"

הסרט הכניס ברחבי יפן 11,600,000,000 ין יפני והפך לסרט המכניס ביותר ביפן ב-2013. ב-21 בפברואר 2014 הופץ ברחבי הגלובוס וזכה להכנסות גבוהות, ב-1 באפריל 2014 דורג במקום העשירי ברשימת שוברי הקופות לשנת 2014 עם הכנסות של $117,645,496.

כאשר הסרט הופץ ביפן הוא זכה לביקורות רבות מהצדדים הפוליטיים במדינה. הסרט הרגיז תושבים רבים ביפן, לדבריהם הסרט עוסק באדם שבנה "מכונת הרג" וגם כי אנשים רבים נכפו לעבודה זו ולא עשו אותה מרצון. גם קוריאה הדרומית הביאה מחלוקות רבות בנושא הסרט וקראה להחרימו. בריאיון לעיתון "Asahi Shimbun" אמר מיאזאקי כי "יש לי רגשות מעורבים על המלחמה" והוסיף כי "אנו היפנים יכולים להיות גאים - בנוכחות האדירה והטייסים האמיצים". במהלך הסרט ישנן סצנות רבות בהן חלק מהדמויות מעשנות, המועצה היפנית למלחמה בעישון קראה להחרמת הסרט בעקבות הדבר.

פרסים ומועמדויות 
 טבלת פרסים ומועמדויות פרס תאריך נתינת הפרס קטגוריה מועמד/זוכה תוצאה פרס אוסקר 2 במרץ 2014 פרס אוסקר לסרט המונפש הטוב ביותר  Alliance of Women Film Journalists 19 בדצמבר 2013 סרט האנימציה הטוב ביותר הייאו מיאזאקי  פרס אנני 1 בפברואר 2014 פרס אנני לסרט הטוב ביותר הסרט - הרוח העולהחברות ההפקה - סטודיו ג'יבלי, Touchstone Pictures  הדמות המונפשת הטובה ביותר קיטרו קוסקה  התסריט הטוב ביותר הייאו מיאזאקי  פרסי אסיה פסיפיק 12 בדצמבר 2013 סרט האנימציה הטוב ביותר טושיו סוזוקי, יפן איגוד מבקרי הקולנוע האינטרנטיים של בוסטון7 בדצמבר 2013סרט האנימציה הטוב ביותר איגוד מבקרי הקולנוע של בוסטון 8 בדצמבר 2013 סרט האנימציה הטוב ביותראיגוד מבקרי הקולנוע של שיקגו 16 בדצמבר 2013 הסרט הזר הטוב ביותר סרט האנימציה הטוב ביותר Critics' Choice Movie Award 16 בינואר 2014 סרט האנימציה הטוב ביותרDallas-Fort Worth Film Critics 16 בדצמבר 2013 הסרט הזר הטוב ביותר אגודת מבקרי הקולנוע של דנוור13 בינואר 2014 סרט האנימציה הטוב ביותראיגוד מבקרי הקולנוע של פלורידה 18 בדצמבר 2013 סרט האנימציה הטוב ביותר אגודת מבקרי הקולנוע של ג'ורג'יה 10 בינואר 2014 סרט האנימציה הטוב ביותר  טקס פרסי גלובוס הזהב ה-71 12 בינואר 2014 פרס גלובוס הזהב לסרט הזר הטוב ביותר אגודת מבקרי הקולנוע של יוסטון15 בדצמבר 2013סרט האנימציה הטוב ביותר  פרסי IGN 10 בינואר 2014 סרט האנימציה הטוב ביותר  איגוד מבקרי הקולנוע של אינדיאנה 19 בדצמבר 2013 סרט האנימציה הטוב ביותר  איגוד מבקרי הקולנוע של איווה 10 בינואר 2014סרט האנימציה הטוב ביותרפרסי האקדמיה היפנית לקולנוע 7 במרץ 2014 סרט האנימציה הטוב ביותר הפסקול הטובה ביותר ג'ו היסאישי איגוד מבקרי הקולנוע של לאס וגאס18 בדצמבר 2013 סרט האנימציה הטוב ביותראיגוד מבקרי הקולנוע של לוס אנג'לס8 בדצמבר 2013 סרט האניציה הטוב ביותר Mill Valley Film Festival 13 באוקטובר 2013 בחירת הקהל - אנימציההייאו מיאזאקי National Board of Review 7 בינואר 2014סרט האנימציה הטוב ביותר איגוד מבקרי הקולנוע של ניו יורק 3 בדצמבר 2013 סרט האנימציה הטוב ביותראיגוד מבקרי הקולנוע האינטרנטיים של ניו יורק 8 בדצמבר 2013 סרט האנימציה הטוב ביותר פסטיבל הסרטים בניו יורק 13 באוקטובר 2013 מלגת גרנד מרנייה לסרט הטוב ביותראיגוד מבקרי הקולנוע האינטרנטיים העולמי16 בדצמבר 2013 הסרט הטוב ביותר הבמאי הטוב ביותר הייאו מיאזאקי סרט האנימציה הטוב ביותר הסרט הטוב ביותר (לא באנגלית) התסריט המעובד הטוב ביותר הייאו מיאזאקימבקרי הקולנוע של פניקס 17 בדצמבר 2013 סרט האנימציה הטוב ביותראיגוד מבקרי הקולנוע של סן דייגו 17 בדצמבר 2013 סרט האנימציה הטוב ביותר איגוד מבקריי הקולנוע של סן פרנסיסקו 15 בדצמבר 2013 סרט האנימציה הטוב ביותר  איגוד מבקרי הקולנוע של סן סבסטיאן 20 בספטמבר 2013 בחירת הקהלאיגוד מבקרי הקולנוע של סנט לואיס 16 בדצמבר 2013 סרט האנימציה הטוב ביותרפרס סטלייט 23 בפברואר 2014 טכניקת האנימציה הטובה ביותר Southeastern Film Critics Association16 בדצמבר 2013סרט האנימציה הטוב ביותר איגוד מבקרי הקולנוע של טורונטו 17 בדצמבר 2013 סרט האנימציה הטוב ביותר  איגוד מבקרי הקולנוע האינטרנטיים של טורונטו 15 בספטמבר 2013 סרט הדרמה הטוב ביותר Utah Film Critics Association 20 בדצמבר 2013 סרט האנימציה הטוב ביותר פסטיבל הסרטים של ונציה 7 בספטמבר 2013 פרס אריה הזהבאיגוד מבקריי הקולנוע של וושינגטון די. סי.9 בדצמבר 2013 סרט האנימציה הטוב ביותר Women Film Critics Circle 16 בדצמבר 2013 סרט האנימציה הטוב ביותר סרט המשפחה הטוב ביותר

 קישורים חיצוניים 




 יאיר רוה, ביקורת לסרט, בבלוג "סינמסקופ" של רוה




 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:סרטי הייאו מיאזאקי
קטגוריה:סרטים יפניים
קטגוריה:סרטי אנימה
קטגוריה:סרטי 2013
קטגוריה:סטודיו ג'יבלי: סרטים
קטגוריה:סרטי אנימה מ-2013
קטגוריה:סרטי אנימה המבוססים על סדרות מאנגה
קטגוריה:אנימות ומאנגות דרמה